ΚΑΝΟΝΙΣΜΟΣ (ΕΟΚ) αριθ. 2546/92 ΤΗΣ ΕΠΙΤΡΟΠΗΣ της 31ης Αυγούστου 1992 για το κλείσιμο ενός διαγωνισμού σχετικά με την προμήθεια τοματοπολτού ως επισιτιστική βοήθεια Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 όσον αφορά την πολιτική και τη διαχείριση της επισιτιστικής βοήθειας (1), όπως τροποποιήθηκε από τον κανονισμό (ΕΟΚ) αριθ. 1930/90 (2), και ιδίως το άρθρο 6 παράγραφος 1 στοιχείο γ), Εκτιμώντας ότι, με την παρτίδα Δ του κανονισμού (ΕΟΚ) αριθ. 2446/92 (3), η Επιτροπή άνοιξε δημοπρασία για την προμήθεια 49 τόνων τοματοπολτού υπέρ του UNRWA, ως επισιτιστική βοήθεια 7 ότι θα πρέπει να επανεξετασθούν οι όροι της χορηγήσεως και κατά συνέπεια να κλείσει η εν λόγω δημοπρασία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την παρτίδα Δ του παραρτήματος του κανονισμού (ΕΟΚ) αριθ. 2446/92 η δημοπρασία έχει κλείσει. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Αυγούστου 1992.

[Source: multi_eurlex | Tokens: 1161]